Ir-Regolament tal-Kummissjoni (KEE) Nru 650/2003
tal-10 t’April 2003
li jemenda Regolament (KE) Nmr 999/2001 tal-Parlament Ewropew u tal-Kunsill dwar l-importazzjoni ta’annimali ovini u kaprini ħajjin
(Test b’rilevanza għall-FEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat Regolament (KE) Nmr 999/2001 tal-Parlament Ewropew u tal-Kunsill tat-22 ta’ Mejju 2001 li tispeċifika regoli għal prevenzjoni, kontrol u qerda ta’ ċerti enċifalopatiji sponġiformi trasmissibli [1], kif l-aħħar emendat minn Regolament tal-Kummissjoni (KE) Nmr 260/2003 [2], u b’mod partikolari l-Artikolu 23 tiegħu,
Billi:
(1) Regolament tal-Kummissjoni (KE) Nmr 260/2003, emenda lil Regolament (KE) Nmr 999/2001, introduċa Regolamenti Komunitarji għal qerda wara l-konferma ta’ coenurus cerebralis f’azjenda żgħir, skond l-opinjoni tal-Kumitat Xjentifiku Direttiv (SSC) ta’ l-4 u l-5 t’April 2002 dwar għażla sigura ta’ materjali żgħar ruminanti. Fl-interess tal-konsistenza ma’ tali regoli għall-qerda, ir-regoli għal kummerċ intra-Komunitarju fit-tagħmir tan-nagħaġ ġew ukoll emendati sabiex ineħħu restrizzjonijiet dwar coenurus cerebralis minn fuq il-kummerċ fin-nagħaġ tal-ġenotipu proteina prion ARR/ARR.
(2) Regoli għall-importazzjoni ta’ annimali ovini u kaprini ħajjin għandhom ikunu emendati sabiex jirriflettu r-regoli tal-kummerċ intra-Komunitarju.
(3) Regolament (KE) Nmr 999/2001 għandu għal daqs tant ikun emendat skond il-bżonn.
(4) Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Anness IX ta’ Regolament (KE) Nmr 999/2001 huwa emendat skond l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum mill-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jibda jgħodd mill-1 ta’ Ottubru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ April 2003.